Tribus (biologi)

Tribus, også kalt stamme, bransje og gren, er en valgfri kategori brukt i den biologiske systematikken. Den brukes når det er hensiktsmessig med et ekstra nivå mellom underfamilie og slekt. Av og til deles en tribus i flere undertribuser.

Som hos andre kategorier (med unntak av arten) er det et rent skjønnsspørsmål hvilke grupper man velger å kalle tribus. Nyere systematikk er mer opptatt av organismenes slektskap eller stamtre enn av kategorier. 

De vitenskapelige navnene har normalt en gjenkjennelig endelse, dannet ut fra roten på typusslektens navn.  
 Plantetribus har endelsen -eae, undertribus har endelsen -inae.
 Dyretribus og -undertribus er henholdsvis. -ini og -ina.

Kategori:Systematisk biologi